Tethys (buwan)

Ang Tethys o Tetis (mula sa Kastila: Tetis) ay isang likas na satelayt ng Saturno at isa sa mga pangunahing buwan nito. Mayroon itong laki ng mga 1080 na kilometro na may layo kay Saturno ng mga 295000 km sa loob ng 1.888 na araw na nakatagilid ng mga 1.1 digri at may eksentrisidad na 0.001.

 Kasaysayan at pagpangalan 

Natuklasan ito noong 1684 sa ika-21 ng Marso ni Giovanni Cassini kasama ni Dione at ang huling natuklasan ng astronomo nito. Ang mga buwang ito ay binigyan ng pangalang Sidera Lodoicea, "Mga bituin ni Louis" sa wikang Latin. Mayroong apat na buwan na kasapi sa pangalang ito, ang buwan na ito ay Iapetus, Rhea, Dione at Tethys. Binigyan rin ito ng Romanong numerong Saturno III dahil ito ang pangatlong pinakamalapit na malaking buwan mula sa Saturno.

Sa pagdami ng natuklasang buwan, dumami rin ang mga pagtatalaga nito. Nagbigay-daan ito ng bagong pagpangalan sa mga buwan na minungkahi ni John Herschel, inisip niya na ang mga buwan ng planetang Saturno ay dapat ipangalan ukol sa mga Titan, ang mga kapatid ni Saturno. Pinangalanan ang buwang ito ukol kay Tetis, isang diyosa sa tubig at nanganak sa mga Oceanids.

Mga buwang troyano

Ang Tethys ay isa sa dalawang likas na satelayt na may buwang Troyano, ang isa ay ang Dione. Ang Tethys ay mayroong dalawang buwang troyano, ang Telesto at Calypso, ang Telesto ay nasa L4 at si Calypso ay nasa L5.

 Mga sanggunian 

Kategorya:Saturno (planeta)
Kategorya:Likas na satelayt